Paul Van Himst Paul Van Himst (Sint-Pieters-Leeuw, 2 ta' Ottubru 1943) huwa eks futboler Belġjan li kien jilgħab bħala midfilder u kien ukoll kowċ. Issa rtira, huwa għadu jappoġġja lil RSC Anderlecht, l-eks-tim tiegħu. Huwa kien imlaqqam "Polle Gazon" ("Polle" tfisser Paul bid-djalett ta' Brussell, u "Gazon" tfisser lawn bil-Franċiż) minħabba n-numru kbir ta' fowls kommessi fuqu. Fl-1964, hu lagħab fil-logħba Belġju-Olanda flimkien ma' 10 plejers ta' Anderlecht wara s-sostituzzjoni tal-gowler Delhasse minn Jean Trappeniers. Van Himst rebaħ il-kampjonat Belġjan 8 darbiet, kollha ma' Anderlecht, klabb li miegħu beda jilagħab l-ewwel staġun professjonali tiegħu fl-1959-60. Ma' Anderlecht, huwa skorja 233 gowls f'457 logħbiet (16-il staġun). Huwa mbagħad lagħab għal RWDM (klabb ieħor minn Brussell) fl-istaġun 1975-76 u għall-Eendracht Aalst (imbagħad fit-tieni diviżjoni) fl-istaġun ta' wara. Bejn l-1960 u l-1974, "Polle Gazon" skorja 30 gowl (f'81 logħbiet) għat-Tim nazzjonali Belġjan. Din il-prestazzjoni għamlithu l-aqwa skorer Belġjan flimkien ma' Bernard Voorhoof—u l-ħames l-aktar plejer li għamel apparenzi għall-pajjiżu. Huwa għamel id-debutt tiegħu fid-19 ta' Ottubru 1960, f'logħba kontra l-Iżvezja u kien parti mit-tim tal-Belġju li kwalifikata għat-Tazza tad-Dinja 1970. Imbagħad Van Himst għen lil-Belġju jiksbu t-tielet post fil-Kampjonati Ewropej 1972. Huwa għandu wkoll ir-rekord taż-Żarbuna tad-Deheb, li kienet mogħtija lilu erba' darbiet. Bħala maniġer tal-futbol, Van Himst ħadem notevolment għall-Anderlecht u għat-tim nazzjonali li huwa wassal għat-Tazza tad-Dinja 1994. F'Novembru 2003, hu kien imsejjaħ l-Plejer tad-Deheb tal-Belġju mill-Federazzjoni tal-futbol tal-Belġju bħala l-aktar plejer pendenti tagħhom tal-aħħar 50 sena. Hu deher fil-film li ħareġ fl-1981 "Escape to Victory", bħala Michel Fieu.